|  |  |  |
| --- | --- | --- |
|  | **KIÍRÁS** **a Vizsla Kupa 1. forduló,** 2017. március 11. szombat  |  |

**Tájfutó nappali egyéni, csökkentett normáltávú regionális rangsoroló verseny**

**Helyszín:** Nagykovácsi

**Rendező**: Vizsla SE

**Elnök, pályakitűző:** Hegedűs Zoltán

**Helyszín**: Nagykovácsi, Rákóczi u. végén lévő kőbánya. A templomnál (63 busz végállomása) kell balra kanyarodni és a Rákóczi u-n végigmenni.

Várunk minden **kezdő, haladó és rutinos** tájfutót. Mindenkit az igényei szerinti pályákkal.

**A verseny célja:**

1. Versenyzési, felkészülési, edzési lehetőséget adni a fiatal és idősebb tájfutóknak, különböző fizikai és technikai nehézségű pályákkal, igény és felkészültségi szint szerint. Egyre nehezedő feladatok adnak alkalmat a fejlődésre, akár több pálya egymás után teljesítésével.
2. A tájékozódás, térképismeret, tájfutás népszerűsítése, minél több emberrel megismertetni sportágunkat, minél több embert bevonni közösségünkbe.
3. Testmozgást, egészséget, élményt, kikapcsolódást nyújtani mindenkinek.

**Kategóriák:** **Változás! Színkódos**:

Sárga (rövid könnyű), **Lila** (hosszú könnyű), **Narancs** (közepes technikás), **Halványzöld**
(XS technikás), **Zöld** (rövid technikás), **Kék** (hosszú technikás), **Barna** (XL technikás)

**Nevezés:** az Entrylight-ban <http://entrylight.hu/hu/frontend/esemeny/show/15>, a vizslase@gmail.com e-mail címen, illetve a helyszínen.

**Nevezési díj**: 800 Ft, akik nevezése március 8. szerda 20:00 óráig beérkezik, azoknak 700 Ft.

A Vizsla Kupában megszokott módon, indulhattok második vagy további pályán is 300 Ft/pálya áron, további pontszerzési lehetőséget biztosítva a résztvevőknek.

**Jelentkezés**: a versenyközpontban 9:30-tól.

**"0" idő: 10:00**

**Térkép: Cseresznyés tető M= 1:10 000,** alapszintköz 5 m, Változó futhatóságú, finom sziklarajzú, technikás terep várja a résztvevőket.

**Rajt** és **Cél** a VK 50 m-es körzetében

**Időmérés:** a SPORT*ident* időmérő és értékelő rendszert használjuk, dugóka (chip) a helyszínenbérelhető fejenként 200 Ft-ért.

Öltözés a helyszínen, sátorban lehetséges.

A befutóknak innivalót és zsíros kenyeret kínálunk.

*A versenyen mindenki saját felelősségére vesz részt.*

Ez a 2017. évi 7 részes Vizsla Kupa sorozat első futama, az összetett pontverseny helyezettjeit az előző évekhez hasonlóan díjazzuk az utolsó futam után.

Az összetett eredménybe minden futáson szerzett pontszám beleszámít.

A legfrissebb információkat megtaláljátok itt: [https://www.facebook.com/VizslaSE](https://www.facebook.com/#!/VizslaSE)

***Várunk szeretettel a versenyünkön, izgalmas pályákkal és jó hangulattal!***

*Hegedűs Zoltán és a Vizslák*